Az elgondolás a Google FloC mögött, hogy a hirdetők továbbra is képesek lesznek célzott reklámokat eljuttatni hozzád, annak ellenére, hogy a személyazonosságod “elveszik a felhasználók sokaságában”, akik ugyanazzal a kohorsz azonosítóval rendelkeznek, mint te. Ennek a megközelítésnek azonban még számos hátulütője van adatvédelmi szempontól.
Böngésző ujjlenyomat. A kohorsz azonosítód leszűkítésével nem lehetetlen beazonosítani a személyazonosságodat, ha összegyűjtik az adatokat a Chrome pluginjaidról, kiegészítőidről, preferenciáidról és beállításaidról, az IP címeddel együtt.
Diszkriminatív hirdetések. A Google állítása szerint a FLoC kiszűri majd az olyan weboldalakat és kereséseket, amelyek rasszra, szexualitásra, vagy vallásra vonatkoznak, így a hirdetők nem tehetnek különbséget a megjelenített hirdetések terén. A Google azonban a múltban többször is elmulasztotta a diszkriminatív hirdetések létrejöttének megelőzését, és semmi olyan nem áll a FLoC hivatalos dokumentumaiban, ami azt feltételezné, hogy a jövőben ez másként lenne.
Hamis biztonságérzet. Bár a FLoC megnehezíti a hirdetők számára a személyazonosságod megállapítását, azonban nem akadályozza meg, hogy a Google személyes adatokat gyűjtsön össze Google keresés, YouTube, vagy más Google szolgáltatások útján. A Google továbbá folyamatosan monitorozni fogja az adatokat a felhasználók kohorszba sorolásához, ez által pedig a Google-nak továbbra is hozzáférése lesz rengeteg személyes adathoz.